CELEX: 52005PC0663
Language: mt
Date: 2005-12-15
Title: Proposta għal regolament tal-Kunsill li jemenda r-Regolament (KE) 92/2002 li jimponi dazju definittiv kontra l-fqigħ tas-suq u li jiġbor definittivament id-dazju proviżorju kontra l-fqigħ tas-suq impost fuq importi ta’ l-urea li joriġina fil-Belarus, il-Bulgarija, il-Kroazja, l-Estonja, il-Libja, il-Litwanja, ir-Rumanijiet u l-Ukrajna

Avviż Legali Importanti

|

52005PC0663

Proposta għal regolament tal-Kunsill li jemenda r-Regolament (KE) 92/2002 li jimponi dazju definittiv kontra l-fqigħ tas-suq u li jiġbor definittivament id-dazju proviżorju kontra l-fqigħ tas-suq impost fuq importi ta’ l-urea li joriġina fil-Belarus, il-Bulgarija, il-Kroazja, l-Estonja, il-Libja, il-Litwanja, ir-Rumanijiet u l-Ukrajna  /* KUMM/2005/0663 finali */  

	Brussel 15.12.2005KUMM(2005) 663 finaliProposta għalREGOLAMENT TAL-KUNSILLli jemenda r-Regolament (KE) 92/2002 li jimponi dazju definittiv kontra l-fqigħ tas-suq u li jiġbor definittivament id-dazju proviżorju kontra l-fqigħ tas-suq impost fuq importi ta’ l-urea li joriġina fil-Belarus, il-Bulgarija, il-Kroazja, l-Estonja, il-Libja, il-Litwanja, ir-Rumanijiet u l-Ukrajna(preżentata mill-Kummissjoni)M EMORANDUM TA' SPJEGAZZJONIIL-KUNTEST TAL-PROPOSTA |Raġunijiet għall-proposta u l-għanijiet tagħha Din il-proposta hija dwar l-applikazzjoni tar-Regolament tal-Kunsill (KE) Nru 92/2002, li jimponi dazji definittivi kontra l-fqigħ tas-suq fuq importazzjonijiet ta’ urea li jkunu joriġinaw inter alia mill-Bulgarija, ħlief meta dan il-prodott ikun esportat direttament mill-produttur Bulgaru li jipproduċih Chimco AD, li mingħandu l-Kummissjoni, permezz ta’ Regolament (KE) Nru 1497/2001, tkun aċċettat wegħda dwar prezz. |Kuntest Ġenerali Din il-proposta qiegħda ssir fil-kuntest ta' implimentazzjoni tar-Regolament bażiku u hija riżultat ta' stħarriġ li twettaq bi qbil mal-ħtiġijiet sostantivi u proċedurali mfassla fir-Regolament bażiku. |Dispożizzjonijiet eżistenti fil-qasam tal-proposta Ma hemm ebda dispożizzjonijiet eżistenti fil-qasam tal-proposta. |Konsistenza ma’ politiki u obbjettivi oħra ta l-Unjoni Mhux applikabbli. |KONSULTAZZJONI MA' PARTIJIET INTERESSATI U VALUTAZZJONI TA' L-IMPATT |Konsultazzjoni ma’ partijiet interessati |Partijiet interessati kkonċernati bil-proċediment diġà kellhom il-possibilità li jiddefendu l-interessi tagħhom matul l-istħarriġ, bi qbil mad-dispożizzjonijiet tar-regolament bażiku. |Ġbir u użu ta' kompetenza |Ma kien hemm ebda ħtieġa ta’ kompetenza esterna. |Valutazzjoni ta' l-Impatt Din il-proposta hi r-riżultat ta' l-implimentazzjoni tar-Regolament bażiku. Ir-Regolament bażiku ma jipprevedix assessjar ġenerali ta' l-impatt imma fih lista eżawrjenti ta' kundizzjonijiet li jridu jiġu assessjati. |ELEMENTI LEGALI TAL-PROPOSTA |Sommarju ta' l-azzjoni proposta Għar-raġunijiet murija fir-Regolament tal-Kummissjoni (KE) Nru .../2005[1], qed jitqies li l-produttur Bulgaru li jesporta, Chimco AD kiser it-termini ta’ l-impenn li daħal għalih. L-impenn għandu għalhekk jitħassar u r-Regolament tal-Kunsill (KE) Nru 92/2002 ikun emendat kif jixraq. L-Istati Membri ġew ikkonsultati fir-rigward ta' din l-investigazzjoni. Għalhekk qed jiġi propost li l-Kunsill jadotta l-proposta mehmuża għal Regolament li għandu jkun ippubblikat fil-Ġurnal Uffiċjali ta' l-Unjoni Ewropea malajr kemm jista' jkun. |Bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importazzjonijiet taħt il-prezz minn pajjiżi mhux membri tal-Komunità Ewropea, kif l-aħħar emendat bir-Regolament tal-Kunsill (KE) Nru 461/2004 tat-8 ta' Marzu 2004. |Prinċipju ta' sussidjarjetà Il-proposta taqa’ taħt il-kompetenza esklużiva tal-Komunità. Il-prinċipju tas-sussidjarjetà għalhekk ma japplikax. |Prinċipju ta' proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin. |Il-forma ta' azzjoni hi deskritta fir-Regolament imsemmi hawn fuq u ma jħalli ebda skop għal deċiżjoni nazzjonali. |Indikazzjoni ta' kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġonali u lokali, l-operaturi ekonomiċi u ċ-ċittadini huwa mminimizzat u proporzjonat ma' l-għan tal-proposta, ma japplikax. |Għażla ta' strumenti |Strumenti proposti: regolament. |Mezzi oħra ma jkunux xierqa minħabba li r-Regolament bażiku ma jipprevedix għażliet alternattivi. |IMPLIKAZZJONI BAġITARJA |Il-proposta ma għandha ebda implikazzjoni għall-baġit tal-Komunità. |2.  Proposta għalREGOLAMENT TAL-KUNSILLli jemenda r-Regolament (KE) 92/2002 li jimponi dazju definittiv kontra l-fqigħ tas-suq u li jiġbor definittivament id-dazju proviżorju kontra l-fqigħ tas-suq impost fuq importi ta’ l-urea li joriġina fil-Belarus, il-Bulgarija, il-Kroazja, l-Estonja, il-Libja, il-Litwanja, ir-Rumanijiet u l-UkrajnaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien minn importazzjonijiet taħt il-prezz minn pajjiżi li mhumiex membri tal-Komunità Ewropea ('ir-Regolament bażiku')[2], u b’mod partikolari l-Artikoli 8 u 9 tiegħu,Wara li kkunsidra l-proposta mressqa mill-Kummissjoni wara konsultazzjoni mal-Kumitat Konsultattiv,Billi:A. PROĊEDURA TA' QABEL(1) Fil-21 ta’ Ottubru 2000, permezz ta’ avviż ippubblikat fil- Ġurnal Uffiċjali tal-Komunitajiet Ewropej , il-Kummissjoni ħabbret il-bidu ta’ proċedura dwar fqigħ tas-suq[3] dwar l-importazzjoni ta’ urea (‘il-prodott konċernat’) li tkun ġejja mill-Belarus, il-Bulgarija, il-Kroazja, l-Eġittu, l-Estonja, il-Libja, il-Litwanja, il-Polonja, ir-Rumanija u l-Ukrajna.(2) Din il-proċedura wasslet biex f’Lulju 2001 ikunu imposti dazji provviżorji dwar fqigħ tas-suq fuq importazzjoni ta’ urea li tkun ġejja mill-Belarus, il-Bulgarija, il-Kroazja, l-Estonja, il-Libja, il-Litwanja, ir-Romanija u l-Ukrajna, kif ukoll għat-terminazzjoni tal-proċedura dwar l-importazzjoni ta’ urea li tkun ġejja mill-Eġittu u l-Polonja permezz ta’ Regolament tal-Kummissjoni (KE) Nru 1497/2001[4].(3) Fl-istess Regolament, il-Kummissjoni aċċettat impenn li daħal għalih il-produttur fil-Bulgarija li jesporta, Chimco AD. Kemm-il darba tkun skond il-kundizzjonijiet imfissra fir-Regolament (KE) 1497/2001, l-importazzjoni tal-prodott imsemmi lejn il-Komunità minn din il-kumpanija kienet eżentata mill-imsemmija dazji provviżorji dwar fqigħ tas-suq, skond l-Artikolu 3(1) ta' l-istess Regolament.(4) Aktar tard ġew imposti dazji definittivi duq l-importazzjoni ta’ urea li tkun ġejja mill-Belarus, il-Buglarija, il-Kroazja, l-Estonja, il-Libja, il-Litwanja, ir-Rumanija u l-Ukrajna bir-Regolament tal-Kunsill (KE) Nru 92/2002 [5](‘ir-Regolament definittiv’) Skond il-kundizzjonijiet li hemm fih, dan ir-Regolament ta wkoll lill-prodotti magħmula u direttament esportati minn Chimco AD lejn l-ewwel klijent indipendenti fil-Komunità, eżenzjoni mid-dazji definittivi dwar l-fqiegħ tas-suq peress li din il-kumpanija kinet diġà marbuta b’mod definit fl-istadju provviżorju tal-proċess. Kif imsemmi fil-Premessa 137 tar-Regolament definittiv, il-prezz minimu ta’ l-impenn ġie adattat minħabba bidla fil-livell ta’ l-eliminazzjoni tad-dannu.B. NUQQAS TA’ TWETTIEQ TA’ L-IMPENN(5) L-impenn li offra Chimco AD poġġa obbligu fuq il-kumpanija kkonċernata, inter alia , biex tesporta l-prodott ikkonċernat lejn il-Komunità jew f’ċertu livell minimu ta’ prezz (‘LMP’), jew ogħla minnu, kif speċifikat fl-impenn. Dan il-livell minimu ta’ prezz għandu jkun rispettat fuq medja mkejla u aġġustata kull tliet xhur. Il-kumpanija impenjat ruħha wkoll biex ma’ ddurx madwar l-impenn billi tagħmel arranġamenti kompensatorji ma’ xi parti oħra. Barra minn dan, Chimco AD hija obbligata li tibgħat lill-Kummissjoni Ewropea kull tliet xhur, rapport dwar il-bejgħ kollu tagħha bl-esportazzjoni tal-prodott ikkonċernat lejn il-Komunità Ewropea.(6) Chimco AD ma ssottomettietx aktar tagħrif f’żewġ rapporti ta’ kull tliet xhur b’mod aċċettabbli teknikament. Barra minn dan, aktar tard, Chimco AD ma ssottomettiet l-ebda tagħrif ieħor fir-rapporti ta’ kull tliet xhur. Għalhekk qed jiġi konkluż, li l-kumpanija ma rrispettatx l-obbligu tagħha li tibgħat lill-Kummissjoni Ewropea rapporti kull tliet xhur tal-bejgħ kollu tagħha tal-prodott ikkonċernat bl-esportazzjoni lejn il-Komunità Ewropea, u għalhekk kisret l-impenn li daħlet għalih.(7) Ir-Regolament tal-Kummissjoni (KE) Nru ...../2005[6] ifisser b'aktar dettall in-natura tal-ksur li nstab.(8) Minħabba dan il-ksur, l-aċċettazzjoni ta’ l-impenn li kienet daħlet għalih Chimco AD (Kodiċi addizzjonali Taric A272) ġiet irtirata permezz tar-Regolament tal-Kummissjoni (KE) Nru .../2005, u għandu jibda jiġi impost minnufih dazji effettiv dwar fqigħ tas-suq fuq l-importazzjoni tal-prodott ikkonċernat meta magħmul u esportat minn Chimco AD.(9) Skond l-Artikolu 8(9) tar-Regolament (KE) Nru 384/96, ir-rata tad-dazju dwar fqigħ tas-suq għandha tkun determinata fuq il-bażi tal-fatti stabbiliti fi ħdan il-kuntest ta’ l-investigazzjoni li wasslet għall-impenn. Peress li l-investigazzjoni konċernata ġiet konkluża b’deċiżjoni finali dwar il-bejgħ taħt il-prezz u d-dannu, mir-Regolament (KE) Nru 92/2002, huwa meqjus xieraq li r-rata definittiva dwar fqigħ tas-suq tkun imqiegħda fil-livell u fil-forma imposta minn dak ir-Regolament, jiġifieri 21.43 Euro kull tunellata qabel id-dazju, fuq il-prezz nett, frank fuq il-fruntiera tal-Komunità.C. EMENDA TAR-REGOLAMENT (KE) Nru 92/2002(10) Fid-dawl ta’ hawn fuq, ir-Regolament (KE) Nru 92/2002 għandu jkun emendat kif jixraq.ADOTTAT DAN IR-REGOLAMENT:Artikolu 1Ir-Regolament (KE) Nru 92/2002 huwa b'hekk emendat kif ġej:1. Fl-Artikolu 1 (2), ir-ringiela dwar il-Bulgarija għandha tkun mibdula ma’ dan li ġej:Pajjiż ta' l-oriġini | Prodott minn | Dazju definittiv dwar fqigħ tas-suq (euro kull tunellata) | Kodiċi addizzjonali TARIC |Il-Bulgarija | Il-kumpaniji kollha | 21,43 | - |2. Fl-Artikolu 2(1), il-linja li hemm isfel fit-tabella dwar il-Bulgarija għandha titħassar.Pajjiż | Kumpanija | Kodiċi addizzjonali TARIC |Il-Bulgarija | Chimco AD, Shose az Mezdra, 3037 Vratza | A272 |Artikolu 2Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]F'isem il-KunsillIl-President [1] ĠU L[..],2005,p.[2] ĠU L 56, 6.3.1996, p. 1. Regolament kif l-aħħar emendat bir-Regolament (KE) Nru 461/2004 (ĠU L 77, tat-13.3.2004, p. 12).[3] ĠU C 301, tal-21.10.2000, p. 2.[4] ĠU L 197, 21. 7.2001, p.4.[5] ĠU L17, 19.1.2002, p. 1. Regolament kif l-aħħar emendat bir-Regolament (KE) Nru 1107/2002 (ĠU L 168, ta' l-27.6.2002, p. 1).[6] ĠU L ...., 2005, p.